Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: közlekedési nyilvántartásról szóló 1999. évi LXXXIV. törvény (a továbbiakban: Kknyt.) szabályozza, ennek részletszabályait pedig az 56/1999. (XII. 28.) BM rendelet határozza meg. A közlekedési nyilvántartás deklarált célja a tulajdon
Paragraph Index: 1184

közlekedési nyilvántartásról szóló 1999. évi LXXXIV. törvény (a továbbiakban: Kknyt.) szabályozza, ennek részletszabályait pedig az 56/1999. (XII. 28.) BM rendelet határozza meg. A közlekedési nyilvántartás deklarált célja a tulajdon védelme és ezzel összefüggésben a hatósági okmányok közhitelességének biztosítása, és ennek érdekében a Kknyt. felhatalmazást is ad egy meghatározott adatkör nyilvántartására, illetve továbbítására. A Kknyt. III–IV. fejezete tartalmazza a nyilvántartásból való adatigénylés szabályait, eszerint jog vagy jogos érdek érvényesítése érdekében igényelhetõ adat a nyilvántartásból, és igazolni kell az adatfelhasználás célját és jogalapját. E szabályozást az indokolja, hogy a nyilvántartásban meglévõ nagy tömegû személyes adatot ne használhassa fel bárki, bármilyen célra.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes